Norsk Redaktørforening

Styremøte 2018-12-05

RKN

**Sak 2018-53: Handlingsplanen 2019-2021 – første utkast**

Med utgangspunkt i styrets diskusjoner under strategiseminaret i Brussel i september, har sekretariatet utarbeidet utkast til handlingsplan for 2019-2021. Sekretariatet vil presentere planen i styremøtet. Tanken er at vi fram mot endelig behandling på landsmøtet i Bergen 8. mai skal kunne lage en handlingsplan som ikke bare finnes i tekstform, men som tar opp i seg de uttrykkene som moderne medier bruker for presentasjon på nye plattformer – gjerne også med bruk av levende bilder. Utkastet er laget på plattformen canva og [finnes her](https://www.canva.com/design/DADJ0ovEDgA/nousAqcvqEyY3lcQCRJTkw/view?utm_content=DADJ0ovEDgA&utm_campaign=designshare&utm_medium=link&utm_source=sharebutton) og i tillegg som vedlegg i pdf-format.

Styret gjorde et grundig forarbeid på strategisamlingen i Brussel, og sekretariatet har valgt å beholde de fem arbeidsområdene som styret der kom fram til: Redaktørollen, relevans, tillit, teknologi og rammevilkår. Hovedmålene tar delvis opp i seg noen av målene i inneværende handlingsplan, også dette etter signaler som kom under strategisamlingen. Sekretariatet har også valgt å ta med noen av sitatene fra undersøkelsen som ble utført før samlingen inn i planen. Utkastet er ment som utgangspunkt for diskusjon, og sekretariatet vil i etterkant av debatten på styrets møte jobbe videre med planen fram til styremøtet 5. februar. Etter dette er tanken å sende planen ut på høring til regionforeningene med endelig debatt og vedtak på landsmøtet.

Forslag til vedtak:

Sekretariatet arbeider videre med utkastet til handlingsplan, med utgangspunkt i forslaget i saksforelegget og de innspill som kom i styrets møte. Endelig forslag legges fram for styret 5. februar.